Decizia de diminuare a salariului a fost luată de Consiliul de Administraţie al Şcolii „Carmen Sylva” din Horia. Conducerea ISJ Neamţ spune că această sancţiune este una severă în sensul că, la o nouă abatere, învăţătoarea ar putea fi exclusă din învăţământ.

Învăţătoarea de la şcoala din comuna Horia, de lângă oraşul Roman din judeţul Neamţ, a fost luna trecută protagonista unei anchete a ISJ Neamţ în urma difuzării înregistrării care au surprins-o ţipând la elevii de clasa I.

„Mai taci o dată, că te ia mama dracului!! Tu n-ai auzit ce-am pus eu? Tu faci aici ce zic eu!"

„Dacă nu ai răbdare, vin la tine şi te strâng de gat, acuma, că nu mai pot!"

„Băi, sunteti proşti cu P mare! Pe primul rând trebuia să scrieţi MA-MA. El a scris U-ANA! O cheamă Oana, cu O!”

„Faci ce zic eu, că nici eu nu fac ce vreau eu, că dacă aş face ce vreau eu, ori te-aş omorî pe tine, ori n-aş mai veni în clasa asta”.

„Jumătate de clasă nu-i atentă la mine, da' duceţi-vă naibii! Băi, în timp ce vorbesc urât, taci!"

„Ridici capul aşa, la mine la tablă!” .

Învăţătoarea lucrează în învăţământ de 30 de ani, iar de şase ani predă elevilor din Horia.